Cuneiform Tablet Kt c/k 881 (AKT 9a 149)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na li-pì-it-IŠTAR qí-bi₄-ma um-ma a-ḫi-a-ma a-dí na-áš-pè-ra-tim ša a tù-ur-ḫu-mì-tí-ni a-ṣé-ri-kà ù a-ṣé-er a-šur-mu-ta-pì-il₅ ú-šé-bi₄-lu a-ḫi a-ta be-li a-ta i-ḫi-id-ma KÙ.BABBAR a-na a-lim{ki} li-ik-šu-da-ni ú am-tí i-ḫi-id-ma šé-ṣí-a-am a-šur-ta-ak-lá-ku DUMU ú-zu-a a-na-kam šu-ku-bu-um i sà ḫa pì šu ú-ša-ḫi-sú be-ú-lá-tí-a ú-ša-áb a-pu-tum a-šar ta-mu-ru-ma a-na ḫu-bu-ul a-bi₄-šu a-pì-il₅ a-na KÙ.BABBAR-pí-kà pá-ni-e-im ša ar-de₈-ú ù 15 GÍN KÙ.BABBAR ša i-na a-lim{ki} e-zi-bu ù 3 GÍN KÙ.BABBAR ší-im e-me-ri um-ma ḫa-na-a-ma 0.5 ma-na 6 GÍN té-ṣú-bu ik-šu-du-kà i-na ba-ab ḫa-ra-ni iṣ-bi₄-tí-ma i-na ta-as-li-e-tim 12 GÍN KÙ.BABBAR i-na ṣé-ri-a il₅-qé a-ma-kam PUZUR₄-a-šur ša-i-il₅-ma ma-lá te-zu-bu iš-tù qá-ṭá-ra ik-šu-du KÙ.BABBAR lu ša e-ra-<gap>-<gap> lu a-šur-ta-ak-lá-ku lu ḫu-ni-a a-li-ki iš-tí ša-al